title: 2013/654/EU: Provedbena odluka Komisije оd 12. studenoga 2013. o izmjeni Odluke 2008/294/EZ radi uvrštavanja dodatne pristupne tehnologije i frekvencijskih pojasa za usluge mobilne komunikacije u zrakoplovima (MCA usluge) (priopćeno pod brojem dokumenta C(2013) 7491)  Tekst značajan za EGP

text:
               14.11.2013

               HR

               Službeni list Europske unije

               L 303/48

         PROVEDBENA ODLUKA KOMISIJE
   оd 12. studenoga 2013.
   o izmjeni Odluke 2008/294/EZ radi uvrštavanja dodatne pristupne tehnologije i frekvencijskih pojasa za usluge mobilne komunikacije u zrakoplovima (MCA usluge)
   (priopćeno pod brojem dokumenta C(2013) 7491)
   (Tekst značajan za EGP)
   (2013/654/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
   budući da:

               (1)

               U Prilogu Odluci Komisije 2008/294/EZ (2) utvrđeni su tehnički i operativni uvjeti za odobravanje uporabe sustava GSM u zrakoplovima.

               (2)

               Razvoj poboljšanih sredstava komunikacije poduprt tehničkim napretkom svim bi građanima pružio veće mogućnosti spajanja u svako vrijeme i na svakom mjestu. Osim toga, pridonio bi ispunjavanju ciljeva Digitalne agende za Europu (3) i strategije Europa 2020.

               (3)

               Radi pripreme za uporabu najnovije dostupne tehnologije i frekvencija za pružanje MCA usluga, Komisija je 5. listopada 2011. ovlastila Europsku konferenciju poštanskih i telekomunikacijskih uprava (CEPT), u skladu s člankom 4. stavkom 2. Odluke br. 676/2002/EZ, da ocijeni tehničku kompatibilnost rada zrakoplovnih sustava UMTS i drugih mogućih zrakoplovnih tehnologija, kao što su LTE ili WiMax, u frekvencijskim pojasima kao što su 2 GHz i 2,6 GHz, s drugim radiouslugama na koje navedeni sustavi mogu utjecati.

               (4)

               U skladu s tim ovlaštenjem CEPT je dostavio svoje izvješće 8. ožujka 2013. U CEPT-ovom izvješću br. 48 zaključuje se da bi, pod uvjetom da su ispunjeni određeni tehnički uvjeti, bilo moguće uvesti tehnologije UMTS i LTE u frekvencijskom pojasu 2 100 MHz odnosno 1 800 MHz. Stoga je na temelju rezultata CEPT-ova Izvješća br. 48 potrebno izmijeniti Prilog Odluci 2008/294/EZ radi uvrštenja navedenih tehnologija i dopuštanja njihove uporabe u zrakoplovima.

               (5)

               Ova se Odluka treba što prije početi primjenjivati s obzirom na sve veću uporabu tehnologija LTE i UMTS u Uniji.

               (6)

               Postojeće radiousluge na koje navedeni sustavi mogu utjecati treba zaštititi na odgovarajući način ograničenjem prijenosne snage MCA usluga. Međutim, s obzirom na to da će uporaba nadograđene mrežne kontrolne jedinice (NCU) za frekvencijski pojas 2,6 GHz biti odgođena dok nadležna tijela za certifikaciju u zrakoplovstvu ne utvrde tehnička ograničenja kako bi mogla započeti proizvodnja NCU-a, te dok se ne završi postupak certifikacije plovidbenosti za sve vrste zrakoplova, primjena parametara za NCU za frekvencijski pojas 2,6 GHz mogla bi biti odgođena do 1. siječnja 2017.

               (7)

               Tehničke specifikacije za MCA i dalje trebaju pratiti tehnološki napredak.

               (8)

               Odluku 2008/294/EZ treba stoga na odgovarajući način izmijeniti.

               (9)

               Mjere predviđene ovom Odlukom u skladu su s mišljenjem Odbora za radiofrekvencijski spektar,

         DONIJELA JE OVU ODLUKU:
   Članak 1.
   Prilog Odluci 2008/294/EZ zamjenjuje se tekstom iz Priloga ovoj Odluci.
   Članak 2.
   Vrijednosti za frekvencijski pojas 2 570-2 690 MHz navedene u tablici 3. Priloga ovoj Odluci počinju se primjenjivati od 1. siječnja 2017.
   Članak 3.
   Što je prije moguće, a najkasnije šest mjeseci nakon stupanja na snagu ove Odluke, države članice moraju omogućiti dostupnost frekvencijskih pojaseva iz tablice 1. u Prilogu za usluge MCA po načelu „bez ometanja i bez zaštite”, pod uvjetom da spomenute usluge ispunjavaju uvjete koji su utvrđeni u Prilogu.
   Članak 4.
   Države članice određuju minimalnu visinu nad tlom za sva emitiranja iz operativnog sustava MCA u skladu s odjeljkom 3. Priloga.
   Države članice mogu odrediti veće minimalne visine za izvođenje usluga MCA kada to opravdavaju nacionalni topografski uvjeti i uvjeti razvoja zemaljske mreže. Ove se informacije zajedno s prikladnim objašnjenjem dostavljaju Komisiji najkasnije četiri mjeseca od donošenja ove Odluke i objavljuju se u Službenom listu Europske unije.
   Članak 5.
   Ova je Odluka upućena državama članicama.

      Sastavljeno u Bruxellesu 12. studenoga 2013.

            Za Komisiju

         Neelie KROES

            Potpredsjednica

      (1)  SL L 108, 24.4.2002., str. 1.

      (2)  Odluka Komisije 2008/294/EZ od 7. travnja 2008. o usklađenim uvjetima uporabe spektra za izvođenje usluga mobilne komunikacije u zrakoplovima (MCA usluge) unutar Zajednice (SL L 98, 10.4.2008., str. 19.).

      (3)  COM(2010)245 završna verzija.

      PRILOG
      1.   DOPUŠTENI FREKVENCIJSKI_POJASI I SUSTAVI DOPUŠTENI ZA MCA USLUGE

         Tablica 1.

                  Tip

                  Frekvencija

                  Sustav

                  GSM 1 800

                  1 710-1 785 MHz (uzlazna veza) 1 805-1 880 MHz (silazna veza)

                  GSM u skladu s normama za GSM koje je objavio ETSI, a posebno s normama EN 301 502, EN 301 511 i EN 302 480 ili jednakovrijednim specifikacijama.

                  UMTS 2 100
                  (FDD)

                  1 920-1 980 MHz (uzlazna veza) 2 110-2 170 MHz (silazna veza)

                  UMTS u skladu s normama za UMTS koje je objavio ETSI, a posebno s normama EN 301 908-1, EN 301 908-2, EN 301 908-3 i EN 301 908-11 ili jednakovrijednim specifikacijama.

                  LTE 1 800
                  (FDD)

                  1 710-1 785 MHz (uzlazna veza) 1 805-1 880 MHz (silazna veza)

                  LTE u skladu s normama za LTE koje je objavio ETSI, a posebno s normama EN 301 908-1, EN 301 908-13, EN 301 908-14 i EN 301 908-15 ili jednakovrijednim specifikacijama.

            2.   SPRJEČAVANJE POVEZIVANJA MOBILNIH TERMINALA S MREŽAMA NA TLU
      Tijekom razdoblja u kojem je dopuštena uporaba usluga MCA u zrakoplovu, mobilne terminale koji primaju u frekvencijskim pojasima iz tablice 2. treba spriječiti da se pokušaju prijaviti u mobilne mreže na tlu.

         Tablica 2.

                  Frekvencijski pojas (MHz)

                  Sustavi na tlu

                  460–470

                  CDMA2000, FLASH OFDM

                  791–821

                  LTE

                  921–960

                  GSM, UMTS, LTE, WiMAX

                  1 805-1 880

                  GSM, UMTS, LTE, WiMAX

                  2 110-2 170

                  UMTS, LTE

                  2 570-2 620

                  UMTS, LTE, WiMAX

                  2 620-2 690

                  UMTS, LTE

            3.   TEHNIČKI PARAMETRI
      (a)   Ekvivalentna izotropno zračena snaga (e.i.r.p.), izvan zrakoplova, iz NCU/zrakoplovne BTS

         Tablica 3.

      Ukupna e.i.r.p. izvan zrakoplova iz NCU/zrakoplovne BTS/zrakoplovnog čvora B (Node B) ne smije prelaziti:

                  Visina iznad tla
                  (m)

                  Najveća e.i.r.p. gustoća koju NCU/zrakoplovna BTS/zrakoplovni čvor B (Node B) proizvede izvan zrakoplova

                  460–470 MHz

                  791–821 MHz

                  921–960 MHz

                  1 805-1 880 MHz

                  2 110-2 170 MHz

                  2 570-2 690 MHz

                  dBm/1,25 MHz

                  dBm/10 MHz

                  dBm/200 kHz

                  dBm/200 kHz

                  dBm/3,84 MHz

                  dBm/4,75 MHz

                  3 000

                  –17,0

                  –0,87

                  –19,0

                  –13,0

                  1,0

                  1,9

                  4 000

                  –14,5

                  1,63

                  –16,5

                  –10,5

                  3,5

                  4,4

                  5 000

                  –12,6

                  3,57

                  –14,5

                  –8,5

                  5,4

                  6,3

                  6 000

                  –11,0

                  5,15

                  –12,9

                  –6,9

                  7,0

                  7,9

                  7 000

                  –9,6

                  6,49

                  –11,6

                  –5,6

                  8,3

                  9,3

                  8 000

                  –8,5

                  7,65

                  –10,5

                  –4,4

                  9,5

                  10,4

            (a)   Ekvivalentna izotropno zračena snaga (e.i.r.p.), izvan zrakoplova, iz terminala u zrakoplovu

         Tablica 4.

      E.i.r.p. izvan zrakoplova iz mobilnog terminala ne smije prelaziti:

                  Visina iznad tla
                  (m)

                  Najveća e.i.r.p. izvan zrakoplova iz mobilnog terminala GSM u dBm/200 kHz

                  Najveća e.i.r.p. izvan zrakoplova iz mobilnog terminala LTE u dBm/5 MHz

                  Najveća e.i.r.p. izvan zrakoplova iz mobilnog terminala UMTS u dBm/3,84 MHz

                  GSM 1 800 MHz

                  LTE 1 800 MHz

                  UMTS 2 100 MHz

                  3 000

                  –3,3

                  1,7

                  3,1

                  4 000

                  –1,1

                  3,9

                  5,6

                  5 000

                  0,5

                  5

                  7

                  6 000

                  1,8

                  5

                  7

                  7 000

                  2,9

                  5

                  7

                  8 000

                  3,8

                  5

                  7

            (c)   Operativni zahtjevi

                  I.

                  Najmanja visina iznad tla za sva emitiranja iz operativnog sustava MCA mora biti 3 000 metara.

                  II.

                  Tijekom rada zrakoplovna BTS mora ograničiti prijenosnu snagu svih mobilnih terminala GSM s prijenosom u pojasu 1 800 MHz na nominalnu vrijednost od 0 dBm/200 kHz u svim fazama komunikacije, uključujući početni pristup.

                  III.

                  Tijekom rada zrakoplovni Node B mora ograničiti prijenosnu snagu svih mobilnih terminala LTE s prijenosom u pojasu 1 800 MHz na nominalnu vrijednost od 5 dBm/5 MHz u svim fazama komunikacije.

                  IV.

                  Tijekom rada zrakoplovni Node B mora ograničiti prijenosnu snagu svih mobilnih terminala UMTS s prijenosom u pojasu 2 100 MHz na nominalnu vrijednost od – 6 dBm/3,84 MHz u svim fazama komunikacije, a broj korisnika ne smije biti veći od 20.


title: 2014/704/EU: Provedbena odluka Komisije оd 8. listopada 2014. o izmjeni Odluke 2009/821/EZ u pogledu popisa graničnih inspekcijskih postaja (priopćena pod brojem dokumenta C(2014) 7139)  Tekst značajan za EGP

text:
               10.10.2014

               HR

               Službeni list Europske unije

               L 294/46

         PROVEDBENA ODLUKA KOMISIJE
   оd 8. listopada 2014.
   o izmjeni Odluke 2009/821/EZ u pogledu popisa graničnih inspekcijskih postaja

         (priopćena pod brojem dokumenta C(2014) 7139)

   (Tekst značajan za EGP)

      (2014/704/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 20. stavke 1. i 3.,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (2), a posebno njezin članak 6. stavak 4. drugi podstavak drugu rečenicu i njezin članak 6. stavak 5.,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (3), a posebno njezin članak 6. stavak 2.,
   budući da:

               (1)

               Odlukom Komisije 2009/821/EZ (4) utvrđuje se popis odobrenih graničnih inspekcijskih postaja u skladu s direktivama 91/496/EEZ i 97/78/EZ. Taj je popis naveden u Prilogu I. toj Odluci.

               (2)

               Danska je priopćila da bi se granična inspekcijska postaja u Koldingu trebala obrisati s popisa unosa za tu državu članicu. Njemačka je priopćila da bi se granična inspekcijska postaja u Düsseldorfu trebala obrisati s popisa unosa za tu državu članicu. Popise unosa za te države članice kako su navedeni u Prilogu I. Odluci 2009/821/EZ treba stoga na odgovarajući način izmijeniti.

               (3)

               Nakon priopćenja Španjolske i Nizozemske, unose za granične inspekcijske postaje u španjolskim zračnim lukama Barcelona, Gran Canaria i Tenerife Sur te nizozemskoj luci Rotterdam potrebno je izmijeniti u popisu navedenom u Prilogu I. Odluci 2009/821/EZ.

               (4)

               Nakon zadovoljavajuće revizije koju je provela služba Komisije za reviziju (pod prijašnjim nazivom inspekcijska služba Komisije), Ured za hranu i veterinarstvo (FVO), granična inspekcijska postaja u Nuuku na Grenlandu može se odobriti za sve kategorije proizvoda koji nisu namijenjeni prehrani ljudi. Stoga bi trebalo na odgovarajući način izmijeniti odgovarajući unos za tu graničnu inspekcijsku postaju kako je navedena u Prilogu I. Odluci 2009/821/EZ.

               (5)

               FVO je proveo revizije u Hrvatskoj, nakon čega je toj državi članici uputio preporuke. Hrvatska je te preporuke primijenila na zadovoljavajući način pomoću akcijskog plana i izmjene kategorija odobrenja granične inspekcijske postaje u Rijeci. Stoga bi trebalo na odgovarajući način izmijeniti unos za tu graničnu inspekcijsku postaju iz Priloga I. Odluci 2009/821/EZ.

               (6)

               Odluku 2009/821/EZ trebalo bi stoga na odgovarajući način izmijeniti.

               (7)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilog I. Odluci 2009/821/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 8. listopada 2014.

            Za Komisiju

         Tonio BORG

            Član Komisije

      (1)  SL L 224, 18.8.1990., str. 29.

      (2)  SL L 268, 24.9.1991., str. 56.

      (3)  SL L 24, 30.1.1998., str. 9.

      (4)  Odluka Komisije 2009/821/EZ od 28. rujna 2009. o sastavljanju popisa odobrenih graničnih inspekcijskih postaja, o utvrđivanju određenih pravila o inspekcijskim pregledima koje provode veterinarski stručnjaci Komisije te o utvrđivanju veterinarskih jedinica u okviru Traces-a (SL L 296, 12.11.2009., str. 1.).

      PRILOG
      Prilog I. Odluci 2009/821/EZ mijenja se kako slijedi:

                  (1)

                  u dijelu koji se odnosi na Dansku, unos za luku Kolding briše se;

                  (2)

                  u dijelu koji se odnosi na Njemačku, unos za zračnu luku Düsseldorf briše se;

                  (3)

                  dio koji se odnosi na Španjolsku mijenja se kako slijedi:

                              (a)

                              unos za zračnu luku Barcelona zamjenjuje se sljedećim:

                                          „Barcelona

                                          ES BCN 4

                                          A

                                          Iberia

                                          HC(2), NHC-T(CH)(2), NHC-NT(2)

                                          O

                                          Swissport

                                          HC(2), NHC(2)

                                          O

                                          WFS

                                          HC-T(CH)(2)”

                              (b)

                              unos za zračnu luku Gran Canaria zamjenjuje se sljedećim:

                                          „Gran Canaria

                                          ES LPA 4

                                          A

                                          HC(2), NHC-NT(2) (*)

                                          O (*)”

                              (c)

                              unos za zračnu luku Tenerife Sur zamjenjuje se sljedećim:

                                          „Tenerife Sur

                                          ES TFS 4

                                          A

                                          Productos

                                          HC(2) (*), NHC(2)

                                          Animales

                                          U (*), E (*), O”

                  (4)

                  u dijelu koji se odnosi na Grenland, unos za luku Nuuk zamjenjuje se sljedećim:

                              „Nuuk

                              GL GOH 1

                              P

                              HC(1)(2)(15), NHC(2)(15)”

                  (5)

                  u dijelu koji se odnosi na Hrvatsku, unos za luku Rijeka zamjenjuje se sljedećim:

                              „Rijeka

                              HR RJK 1

                              P

                              HC(2), NHC-T(FR)(2), NHC-NT(2)”

                  (6)

                  u dijelu koji se odnosi na Nizozemsku, unos za luku Rotterdam zamjenjuje se sljedećim:

                              „Rotterdam

                              NL RTM 1

                              P

                              Eurofrigo Karimatastraat

                              HC, NHC-T(FR), NHC-NT

                              Eurofrigo, Abel Tasmanstraat

                              HC

                              Frigocare Rotterdam B.V.

                              HC(2)

                              Coldstore Wibaco B.V.

                              HC-T(FR)(2), HC-NT(2)

                              Kloosterboer Delta Terminal

                              HC(2)”


title: Provedbena odluka Vijeća (ZVSP) 2015/1142 od 13. srpnja 2015. o provedbi Odluke 2012/642/ZVSP o mjerama ograničavanja protiv Bjelarusa

text:
               14.7.2015

               HR

               Službeni list Europske unije

               L 185/20

         PROVEDBENA ODLUKA VIJEĆA (ZVSP) 2015/1142
   od 13. srpnja 2015.
   o provedbi Odluke 2012/642/ZVSP o mjerama ograničavanja protiv Bjelarusa
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2012/642/ZVSP od 15. listopada 2012. o mjerama ograničavanja protiv Bjelarusa (1), a posebno njezin članak 6. stavak 1.,
   budući da:

               (1)

               Vijeće je 15. listopada 2012. donijelo Odluku 2012/642/ZVSP.

               (2)

               Vijeće smatra da bi trebalo izmijeniti unose za četiri osobe i tri subjekta na popisu osoba i subjekata koji podliježu mjerama ograničavanja, kako je navedeno u Prilogu Odluci 2012/642/ZVSP.

               (3)

               Vijeće također smatra da bi trebalo brisati imena dviju osoba i četiriju subjekata s popisa osoba i subjekata koji podliježu mjerama ograničavanja, kako je navedeno u Prilogu Odluci 2012/642/ZVSP.

               (4)

               Prilog Odluci 2012/642/ZVSP stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Prilog Odluci 2012/642/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 13. srpnja 2015.

            Za Vijeće

            Predsjednik

         F. ETGEN

      (1)  SL L 285, 17.10.2012., str. 1.

      PRILOG

                  I.

                  Sljedeće osobe i subjekti brišu se s popisa navedenog u Prilogu Odluci 2012/642/ZVSP:

                              A.

                              Osobe

                                          96.

                                          Kozik, Leanid Piatrovich

                                          186.

                                          Skurat, Viktar Vatslavavich

                              B.

                              Subjekti

                                          7.

                                          CJSC Askargoterminal

                                          11.

                                          JLLC Variant

                                          12.

                                          JLLC Triple-Dekor

                                          14.

                                          JCJSC Altersolutions

                  II.

                  Unosi za sljedeće osobe i subjekte navedene u Prilogu Odluci 2012/642/ZVSP zamjenjuju se sljedećim unosima:

                              A.

                              Osobe

                                          Imena
                                          Transkripcija bjelaruskog načina pisanja
                                          Transkripcija ruskog načina pisanja

                                          Ime
                                          (bjelaruski način pisanja)

                                          Ime
                                          (ruski način pisanja)

                                          Identifikacijski podaci

                                          Razlozi

                                          20.

                                          Bazanau, Aliaksandr Viktaravich
                                          Bazanov, Aleksandr Viktorovich

                                          БАЗАНАЎ, Аляскандр Biктapaвiч

                                          БАЗАНОВ, Александр Викторович

                                          Datum rođenja: 26.11.1962., Kazahstan
                                          Adresa: 220004, Беларусь, Минск, пр-т Победителей, 7 Информационно-аналитический центр

                                          Zamjenik glavnog direktora Beltelecoma zadužen za vanjske odnose i odnose s državnim institucijama. Bivši ravnatelj Informacijskog i analitičkog centra predsjedničke administracije. Jedan je od glavnih izvora državne propagande koja podupire i opravdava represiju protiv demokratske oporbe i civilnog društva.

                                          89.

                                          Kisialiou, Anatol Siamionavich
                                          Kiselev, Anatoli Semenovich
                                          (Kiselyov, Anatoli Semyonovich)

                                          КИСЯЛЕЎ, Анатоль Сяменавiч

                                          КИСЕЛЕВ, Анатолий Семенович

                                          Bivši voditelj regionalnog izbornog povjerenstva regije Brest za predsjedničke izbore 2010. Voditelj regionalnog izbornog povjerenstva regije Brest za lokalne izbore u ožujku 2014. Voditelj prorežimske regionalne sindikalne organizacije.
                                          Kao predsjednik regionalnog izbornog povjerenstva bio je odgovoran za kršenja međunarodnih izbornih standarda na predsjedničkim izborima 19. prosinca 2010. i za krivotvorenje lokalnih izbora iz ožujka 2014. u regiji Brest.

                                          101.

                                          Kryshtapovich, Leu Eustafievich
                                          (Kryshtapovich, Leu Yeustafievich)
                                          Krishtapovich, Lev Evstafievich
                                          (Krishtapovich, Lev Yevstafievich)

                                          КРЫШТАПОВIЧ, Леў Еўстафьевiч

                                          КРИШТАПОВИЧ, Лев Евстафьевич

                                          Mjesto rođenja: Pekalin, okrug Smoleviči
                                          Adresa: 220004, Беларусь, Минск, пр-т Победителей, 7 Информационно-аналитический центр

                                          Predstojnik Znanstveno-istraživačkog odjela državnog Sveučilišta za kulturu i umjetnost. Bivši zamjenik ravnatelja Informacijskog i analitičkog centra predsjedničke administracije; slovi kao glavni izvor državne propagande koja podupire i opravdava represiju protiv demokratske oporbe i civilnog društva.

                                          226.

                                          Zhadobin, Iury Viktaravich
                                          (Zhadobin, Yury Viktaravich)
                                          Zhadobin, Iuri Viktorovich
                                          (Zhadobin, Yuri Viktorovich)

                                          ЖАДОБIН, Юрый Biктapaвiч

                                          ЖАДОБИН, Юрий Викторович

                                          Datum rođenja: 14.11.1954.
                                          Broj osobne iskaznice: 3141154A021PB0

                                          Bivši ministar obrane.
                                          Aktivno uključen u podrivanje demokracije u Bjelarusu. Kao član Vijeća sigurnosti, odobrava represivne odluke usuglašene na ministarskoj razini, uključujući odluku o represiji protiv mirnih prosvjeda 19. prosinca 2010. Nakon prosinca 2010., govoreći o demokratskoj oporbi, hvalio je „potpuni poraz destruktivnih snaga”.

                              B.

                              Subjekti

                                          Imena
                                          Transkripcija bjelaruskog načina pisanja
                                          Transkripcija ruskog načina pisanja

                                          Ime
                                          (bjelaruski način pisanja)

                                          Ime
                                          (ruski način pisanja)

                                          Identifikacijski podaci

                                          Razlozi

                                          4.

                                          Spetspriborservice

                                          Спецприборсервис

                                          Ovo je društvo dio Beltech Holdinga.

                                          15.

                                          CJSC Prostor-Trade

                                          Совместное закрытое акционерное общество „Простор-Трейд”

                                          220025 г. Минск, пр. Дзержинского 126, комн. 33.

                                          Društvo kći društva LLC Triple.

                                          20.

                                          CJSC Dinamo- Minsk

                                          ЗАО ФК Динамо- Минск

                                          Navedena društva LLC Triple i LLC Rakowski browar zajednički imaju većinski udio u klubu CJSC Dinamo-Minsk te kontrolu nad njim. I LLC Triple i LLC Rakowski browar pod kontrolom su Iuryja Chyzha koji ima većinski udjel u oba subjekta te posljedično ima kontrolu nad klubom CJSC Dinamo Minsk.


title: Provedbena odluka Vijeća (EU) 2017/618 od 27. ožujka 2017. o pokretanju automatizirane razmjene podataka iz registra vozila (VRD) u Danskoj

text:
               1.4.2017

               HR

               Službeni list Europske unije

               L 89/6

         PROVEDBENA ODLUKA VIJEĆA (EU) 2017/618
   od 27. ožujka 2017.
   o pokretanju automatizirane razmjene podataka iz registra vozila (VRD) u Danskoj
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1), a posebno njezin članak 33.,
   uzimajući u obzir mišljenje Europskog parlamenta (2),
   budući da:

               (1)

               U skladu s člankom 25. stavkom 2. Odluke 2008/615/PUP dostava osobnih podataka iz te Odluke ne smije se obavljati dok opće odredbe o zaštiti podataka utvrđene u poglavlju 6. te Odluke ne budu provedene u nacionalnom pravu državnih područja država članica koje su uključene u takvu dostavu.

               (2)

               Člankom 20. Odluke Vijeća 2008/616/PUP (3) predviđeno je da se provjera toga je li gore navedeni uvjet ispunjen u vezi s automatskom razmjenom podataka u skladu s poglavljem 2. Odluke 2008/615/PUP provodi na temelju izvješća o ocjeni utemeljenog na upitniku, ocjenjivačkom posjetu i pokusu.

               (3)

               U skladu s poglavljem 4. točkom 1.1. Priloga Odluci 2008/616/PUP upitnik koji sastavlja odgovarajuća radna skupina Vijeća odnosi se na svaku automatiziranu razmjenu podataka i država članica treba ga popuniti čim smatra da ispunjava preduvjete za dijeljenje podataka u odgovarajućoj kategoriji podataka.

               (4)

               Danska je ispunila upitnik o zaštiti podataka i upitnik o razmjeni podataka iz registra vozila (VRD).

               (5)

               Danska je provela uspješan pokus s Nizozemskom.

               (6)

               Obavljen je ocjenjivački posjet Danskoj i nizozemski i švedski ocjenjivački tim sastavio je izvješće o ocjenjivačkom posjetu te ga je proslijedio odgovarajućoj radnoj skupini Vijeća.

               (7)

               Vijeću je predstavljeno cjelovito izvješće o ocjeni u kojem su sažeti rezultati upitnika, ocjenjivačkog posjeta i pokusa u vezi s razmjenom VRD-a.

               (8)

               Vijeće je 13. listopada 2016., nakon što je utvrdilo suglasnost svih država članica za koje je Odluka 2008/615/PUP obvezujuća, zaključilo da je Danska u potpunosti provela opće odredbe o zaštiti podataka utvrđene u poglavlju 6. Odluke 2008/615/PUP.

               (9)

               Stoga bi Danska za potrebe automatiziranog pretraživanja VRD-a trebala imati pravo primati i dostavljati osobne podatke na temelju članka 12. Odluke 2008/615/PUP.

               (10)

               U presudi od 22. rujna 2016. u spojenim predmetima C-14/15 i C-116/15 Sud Europske unije zaključio je da se člankom 25. stavkom 2. Odluke 2008/615/PUP nezakonito utvrđuje zahtjev za jednoglasnošću pri donošenju mjera potrebnih za provedbu te odluke.

               (11)

               Međutim, člankom 33. Odluke 2008/615/PUP Vijeću se dodjeljuju provedbene ovlasti s ciljem donošenja mjera potrebnih za provedbu te odluke, posebno u pogledu primanja i dostavljanja osobnih podataka u skladu s tom odlukom.

               (12)

               S obzirom na to da su ispunjeni uvjeti te je proveden postupak za pokretanje izvršavanja tih provedbenih ovlasti, trebalo bi donijeti provedbenu odluku o pokretanju automatizirane razmjene VRD-a u Danskoj kako bi se toj državi članici omogućilo da prima i dostavlja osobne podatke na temelju članka 12. Odluke 2008/615/PUP.

               (13)

               Odluka 2008/615/PUP obvezujuća je za Dansku te ona stoga sudjeluje u donošenju i primjeni ove Odluke kojom se provodi Odluka 2008/615/PUP.

               (14)

               Odluka 2008/615/PUP obvezujuća je za Ujedinjenu Kraljevinu i Irsku te one stoga sudjeluju u donošenju i primjeni ove Odluke kojom se provodi Odluka 2008/615/PUP,

         DONIJELO JE OVU ODLUKU:
   Članak 1.
   Danska za potrebe automatiziranog pretraživanja podataka iz registra vozila ima pravo primati i dostavljati osobne podatke na temelju članka 12. Odluke 2008/615/PUP od 2. travnja 2017.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   Ova Odluka primjenjuje se u skladu s Ugovorima.

      Sastavljeno u Bruxellesu 27. ožujka 2017.

            Za Vijeće

            Predsjednik

         C. ABELA

      (1)  SL L 210, 6.8.2008., str. 1.

      (2)  Mišljenje od 15. ožujka 2017. (još nije objavljeno u Službenom listu).

      (3)  Odluka Vijeća 2008/616/PUP od 23. lipnja 2008. o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala (SL L 210, 6.8.2008., str. 12.).


title: Provedbena odluka Komisije (EU) 2017/1104 оd 20. lipnja 2017. kojom se utvrđuje da privremena obustava povlaštenih carina utvrđena na temelju članka 15. Uredbe (EU) br. 20/2013 nije primjerena za uvoz banana podrijetlom iz Nikaragve

text:
               21.6.2017

               HR

               Službeni list Europske unije

               L 158/49

         PROVEDBENA ODLUKA KOMISIJE (EU) 2017/1104
   оd 20. lipnja 2017.
   kojom se utvrđuje da privremena obustava povlaštenih carina utvrđena na temelju članka 15. Uredbe (EU) br. 20/2013 nije primjerena za uvoz banana podrijetlom iz Nikaragve
   EUROPSKA KOMISIJA,
   uzimajući u obzir Ugovor o Europskoj uniji i Ugovor o funkcioniranju Europske unije,
   uzimajući u obzir Uredbu (EU) br. 20/2013 Europskog parlamenta i Vijeća od 15. siječnja 2013. o primjeni bilateralne zaštitne klauzule i mehanizma stabilizacije za banane iz Sporazuma o pridruživanju između Europske unije i njezinih država članica, s jedne strane, i Središnje Amerike, s druge strane (1), a posebno njezin članak 15. stavak 2.,
   budući da:

               (1)

               Mehanizam stabilizacije za banane uveden je Sporazumom o pridruživanju između Europske unije i njezinih država članica, s jedne strane, i Središnje Amerike, s druge strane (2) („Sporazum”), koji se na zemlje Središnje Amerike privremeno počeo primjenjivati tijekom 2013., a na samu Nikaragvu 1. kolovoza 2013.

               (2)

               U skladu s tim stabilizacijskim mehanizmom, kako je proveden Uredbom (EU) br. 20/2013, jednom kad se premaši utvrđeni granični obujam za uvoz svježih banana (tarifni broj 0803 00 19 kombinirane nomenklature Europske unije od 1. siječnja 2012.) iz jedne od predmetnih zemalja, Komisija može provedbenim aktom, koji se donosi u skladu s postupkom hitnosti iz članka 14. stavka 4. Uredbe (EU) br. 20/2013, privremeno obustaviti povlaštene carine koje se primjenjuju na uvoz svježih banana iz te zemlje ili utvrditi da takva obustava nije primjerena.

               (3)

               Uvoz u Uniju svježih banana podrijetlom iz Nikaragve premašio je 2. svibnja 2017. prag od 13 500 tona utvrđen Sporazumom.

               (4)

               U tom je kontekstu, u skladu s člankom 15. stavkom 3. Uredbe (EU) br. 20/2013, Komisija uzela u obzir učinak predmetnog uvoza na stanje tržišta Unije za banane kako bi odlučila treba li se povlaštena carina obustaviti. Komisija je u tu svrhu razmotrila učinak predmetnog uvoza na razinu cijene u Uniji, razvoj uvoza iz drugih izvora te ukupnu stabilnost tržišta svježih banana u Uniji.

               (5)

               U trenutku kad je premašio prag za 2017. uvoz svježih banana iz Nikaragve činio je samo 1,0 % uvoza u Uniju svježih banana na koje se primjenjuje mehanizam stabilizacije za banane. Nadalje, uvoz iz Nikaragve čini manje od 1,0 % ukupnog uvoza svježih banana u Uniju.

               (6)

               Uvoz iz velikih zemalja izvoznica s kojima je Unija također sklopila sporazum o slobodnoj trgovini, prije svega Kolumbije, Ekvadora i Kostarike, iznosio je 26,5 %, 27,8 %, odnosno 27,1 % njihovih pragova. „Neiskorištene” količine u okviru mehanizma stabilizacije (približno 4,2 milijuna tona) znatno su više od ukupnog dosadašnjeg uvoza iz Nikaragve (15 600 tona).

               (7)

               Cijena uvoza iz Nikaragve tijekom prva dva mjeseca 2017. u prosjeku je iznosila 513 EUR po toni, što je za 24 % manje od prosječnih cijena ostalog uvoza svježih banana u Uniju.

               (8)

               Na tržištu Unije u travnju 2017. nisu uočene znatne razlike u prosječnoj veleprodajnoj cijeni banana (1 020 EUR po toni) u usporedbi s prosječnim veleprodajnim cijenama žutih banana u prethodnim mjesecima.

               (9)

               Stoga u ovoj fazi nema naznaka da se uvozom svježih banana iz Nikaragve iznad utvrđenoga godišnjega graničnog obujma uvoza narušila stabilnost tržišta Unije niti da je to imalo znatniji utjecaj na položaj proizvođača u Uniji.

               (10)

               U svibnju 2017. nije bilo naznaka prijetnje ozbiljnog pogoršanja ni ozbiljnog pogoršanja ekonomskog stanja u najudaljenijim regijama Unije.

               (11)

               Stoga se obustava povlaštenih carina na uvoz banana podrijetlom iz Nikaragve u ovoj fazi ne čini primjerenom.

               (12)

               Budući da je godišnji granični obujam premašen već u svibnju i iako je ukupan uvoz iz Nikaragve na tržište Unije malen, Komisija će nastaviti pratiti stanje u tom pogledu i, ako bude potrebno, može donijeti mjere,

         DONIJELA JE OVU ODLUKU:
   Članak 1.
   Privremena obustava povlaštenih carina na uvoz svježih banana razvrstanih u tarifni broj 0803 00 19 kombinirane nomenklature Europske unije i podrijetlom iz Nikaragve nije primjerena.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 20. lipnja 2017.

            Za Komisiju

            Predsjednik

         Jean-Claude JUNCKER

      (1)  SL L 17, 19.1.2013., str. 13.

      (2)  SL L 346, 15.12.2012., str. 1.


title: 2013/217/EU: Provedbena odluka Komisije od 8. svibnja 2013. o izmjeni Odluke 2007/777/EZ u pogledu unosa za Meksiko na popisu trećih zemalja ili njihovih dijelova iz kojih je dozvoljen unos mesnih proizvoda i obrađenih želudaca, mjehura i crijeva u Uniju (priopćena pod brojem dokumenta C(2013) 2589)  Tekst značajan za EGP

text:
               03/Sv. 070

               HR

               Službeni list Europske unije

               248

         32013D0217

               L 129/38

               SLUŽBENI LIST EUROPSKE UNIJE

               08.05.2013.

         PROVEDBENA ODLUKA KOMISIJE
   od 8. svibnja 2013.
   o izmjeni Odluke 2007/777/EZ u pogledu unosa za Meksiko na popisu trećih zemalja ili njihovih dijelova iz kojih je dozvoljen unos mesnih proizvoda i obrađenih želudaca, mjehura i crijeva u Uniju
   (priopćena pod brojem dokumenta C(2013) 2589)
   (Tekst značajan za EGP)
   (2013/217/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, distribucija i stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu članka 8., prvi podstavak točke 1. članka 8. i točku 4. članka 8. te Direktive,
   budući da:

               (1)

               Odlukom Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (2) utvrđuje se pravila za uvoz u Uniju pošiljki mesnih proizvoda i pošiljki obrađenih želudaca, mjehura i crijeva te njihov provoz i skladištenje u Uniji, kako je određeno u Uredbi (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (3).

               (2)

               Dijelom 2. Priloga II. toj Odluci utvrđuje se popis trećih zemalja ili njihovih dijelova iz kojih je dozvoljen unos mesnih proizvoda, obrađenih želudaca, mjehura i crijeva u Uniju, pod uvjetom da su navedeni proizvodi obrađeni u skladu s navedenim dijelom.

               (3)

               Dijelom 4. Priloga II. Odluci 2007/777/EZ utvrđuju se postupci obrade iz dijela 2. tog Priloga dodjeljujući kod svakom od ovih postupaka obrade. Tim se dijelom utvrđuju nespecifična obrada „A” i specifične obrade od „B” do „F” navedene silaznim slijedom po stupnju strogosti.

               (4)

               Meksiko je na popisu trećih zemalja ili dijelova trećih zemalja iz dijela 2. Priloga II. Odluci 2007/777/EZ iz kojih je dozvoljen unos u Uniju mesnih proizvoda, obrađenih želudaca, mjehura i crijeva za prehranu ljudi dobivenih od peradi, uzgojene pernate divljači i divljih ptica koji su bili podvrgnuti posebnoj obradi D.

               (5)

               Tijekom 2012. potvrđeno je nekoliko izbijanja visoko patogene influence ptica (HPAI) podtipa H7N3 u državi Jalisco u Meksiku na području s velikom gustoćom peradarskih gospodarstava. Meksiko je primijenio politiku iskorjenjivanja i proveo je izvanredno cijepljenje protiv influence ptica za kontrolu izbijanja.

               (6)

               Zadnje izbijanje epidemije HPAI-a potvrđeno je krajem rujna 2012. i Meksiko je izjavio u prosincu 2012. da je izbijanje iskorijenjeno.

               (7)

               Dana 8. siječnja 2013. Meksiko je obavijestio Komisiju o dva izbijanja HPAI-a podtipa H7N3 kod peradi na svom državnom području u državi Aguascalientes. Bolest se također proširila na države Jalisco i Guanajuato.

               (8)

               S obzirom na potvrdu izbijanja HPAI-a, državno područje Meksika ne može se više smatrati slobodnim od te bolesti.

               (9)

               Ponavljanje izbijanja HPAI-a povećava zabrinutost u pogledu učinkovitosti mjera uključujući cijepljenje koje se primjenjuju u Meksiku za kontrolu HPAI-a.

               (10)

               Za uvoz mesnih proizvoda i obrađenih želudaca, mjehura i crijeva za prehranu ljudi dobivenih od peradi, uzgojene pernate divljači i divljih ptica koji su bili podvrgnuti obradi iz Priloga II. Odluci 2007/777/EZ iz trećih zemalja ili njihovih dijelova koji nisu slobodni od HPAI-a smatra se da predstavlja zanemariv rizik za unošenje virusa u Uniju.

               (11)

               Međutim, s obzirom na brzo širenje bolesti HPAI-a i rizika da izbijanja HPAI-a meksička nadležna tijela ne mogu pravovremeno otkriti, uvoz u Uniju ili tranzit kroz Uniju mesnih proizvoda i obrađenih želudaca, mjehura i crijeva za prehranu ljudi podrijetlom iz te treće zemlje potrebno je odobriti samo ako su ti proizvodi bili podvrgnuti posebnoj obradi B iz dijela 4. Priloga II. Odluci 2007/777/EZ jer je takva obrada stroža od one koja se trenutačno primjenjuje na takve proizvode u skladu s dijelom 2. tog Priloga.

               (12)

               Odluku 2007/777/EZ bi stoga trebalo na odgovarajući način izmijeniti.

               (13)

               Kako bi se izbjegli nepotrebni prekidi u trgovini, trebalo bi predvidjeti prijelazno razdoblje tijekom kojeg se pošiljke mesnih proizvoda i obrađenih želudaca, mjehura i crijeva za prehranu ljudi dobivenih od peradi, uzgojene pernate divljači i divljih ptica podrijetlom iz Meksika i sukladnih s uvjetima iz Odluke 2007/777/EZ prije datuma stupanja na snagu ove Odluke mogu i dalje uvoziti u Uniju ili provoziti kroz Uniju.

               (14)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog II. Odluci 2007/777/EZ mijenja se u skladu s Prilogom ovoj Odluci.
   Članak 2.
   Tijekom prijelaznog razdoblja do 15. kolovoza 2013. pošiljke, uključujući one koje se prevoze morem, podrijetlom iz Meksika, koje sadrže mesne proizvode i obrađene želuce, mjehure i crijeva za prehranu ljudi dobivene od peradi, uzgojene pernate divljači i divljih ptica koji su bili podvrgnuti posebnoj obradi D iz dijela 4. Priloga II. Odluci 2007/777/EZ mogu se uvoziti u Uniju ili provoziti kroz Uniju pod uvjetom da su popraćene relevantnim certifikatom ispunjenim i potpisanim prije 17. svibnja 2013.
   Članak 3.
   Ova Odluka je upućena državama članicama.

      Sastavljeno u Bruxellesu 8. svibnja 2013.

            Za Komisiju

         Tonio BORG

            Član Komisije

      (1)  SL L 18, 23.1.2003., str. 11.

      (2)  SL L 312, 30.11.2007., str. 49.

      (3)  SL L 139, 30.4.2004., str. 55.
   PRILOG
   U dijelu 2. Priloga II. Odluci 2007/777/EZ, unos za Meksiko zamjenjuje se sljedećim:

                  „MX

                  Meksiko

                  A

                  D

                  D

                  A

                  B

                  B

                  A

                  D

                  D

                  XXX

                  A

                  B

                  XXX”


title: 2013/501/EU: Provedbena odluka Komisije оd 4. listopada 2013. o odbacivanju odbijanja odobrenja za biocidni proizvod koji sadrži difenakum koji je podnijela Nizozemska u skladu s Direktivom 98/8/EZ Europskog parlamenta i Vijeća (priopćeno pod brojem dokumenta C(2013) 6409)

text:
               15.10.2013

               HR

               Službeni list Europske unije

               L 273/35

         PROVEDBENA ODLUKA KOMISIJE
   оd 4. listopada 2013.
   o odbacivanju odbijanja odobrenja za biocidni proizvod koji sadrži difenakum koji je podnijela Nizozemska u skladu s Direktivom 98/8/EZ Europskog parlamenta i Vijeća
   (priopćeno pod brojem dokumenta C(2013) 6409)
   (Vjerodostojan je samo tekst na nizozemskom jeziku.)
   (2013/501/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 4. stavak 4.,
   budući da:

               (1)

               Prilog I. Direktivi 98/8/EZ sadrži popis aktivnih tvari za koje je na razini Unije odobreno da ih smiju sadržavati biocidni pripravci. Direktiva Komisije 2008/81/EZ od 29. srpnja 2008. o izmjeni Direktive 98/8/EZ Europskog parlamenta i Vijeća radi uvrštenja difenakuma kao aktivne tvari u njezin Prilog I. (2) dodala je aktivnu tvar difenakum za uporabu u proizvodima vrste proizvoda 14, rodenticidima, kako su definirani u Prilogu V. Direktivi 98/8/EZ.

               (2)

               Trgovačko društvo Edialux France podnijelo je Francuskoj zahtjev za odobrenje proizvoda koji sadrži difenakum kao formulaciju parafinskog bloka („sporni proizvod”) u skladu s člankom 8. Direktive 98/8/EZ. Naziv i referentni brojevi spornog proizvoda u Registru biocidnih proizvoda („R4BP”) navedeni su u Prilogu ovoj Odluci.

               (3)

               Francuska je odobrila sporni proizvod 23. veljače 2012. Odobrenje su nakon toga međusobno priznale Njemačka, Luksemburg, Belgija i Švicarska.

               (4)

               Trgovačko društvo Denka Registrations B.V. („podnositelj zahtjeva”) podnijelo je 3. srpnja 2012. potpuni zahtjev Nizozemskoj za međusobno priznavanje francuskog odobrenja spornog proizvoda.

               (5)

               Nizozemska je 24. siječnja 2013. obavijestila Komisiju, druge države članice i podnositelja zahtjeva o svom prijedlogu za odbijanje odobrenja u skladu s člankom 4. stavkom 4. Direktive 98/8/EZ. Nizozemska je smatrala da sporni proizvod ne zadovoljava uvjet dovoljne učinkovitosti u skladu s člankom 5. stavkom 1. Direktive 98/8/EZ, s obzirom na to da njegova učinkovitost nije dokazana terenskim ili poluterenskim ispitivanjima. Prema obavijesti, učinkovitost rodenticidnih proizvoda je posebno bitno pitanje u Nizozemskoj, s obzirom na to da su i kod štakora i kod miševa prijavljeni problemi zbog otpornosti.

               (6)

               Komisija je pozvala druge države članice i podnositelja zahtjeva da u roku od 90 dana u pismenom obliku predaju primjedbe na obavijest u skladu s člankom 27. stavkom 1. Direktive 98/8/EZ. U tom su roku primjedbe predali Francuska, Belgija i podnositelj zahtjeva. O obavijesti su raspravljali predstavnici Komisije i predstavnici nadležnih tijela država članica za biocidne proizvode na sastanku Skupine za olakšavanje odobravanja proizvoda i međusobnog priznavanja održanom 25.-26. veljače 2013., na kojem je bio prisutan i podnositelj zahtjeva.

               (7)

               Iz primljenih primjedbi proizlazi da je Francuska ocijenila učinkovitost proizvoda u skladu s dostupnim smjernicama EU-a o ocjenjivanju učinkovitosti rodenticidnih biocidnih proizvoda (3). Iako je pri podnošenju zahtjeva za odobrenje rodenticida obično potrebno da je proizvod ispitan i laboratorijskim i terenskim ispitivanjima, od terenskih se ispitivanja može odustati zbog analogije s podacima koji su dobiveni od drugog proizvoda koji je odobren u skladu s Direktivom 98/8/EZ koji sadrži istu aktivnu tvar i koji je već odobren za isto područje primjene.

               (8)

               Zaključci o učinkovitosti spornog proizvoda stoga su bili utemeljeni na analogiji s podacima koji su dobiveni od druge formulacije rodenticida od žitarica (Sorkil Avoine Speciale (4)) koja ima svojstva propisana navedenim smjernicama te za koju su terenska ispitivanja i poluterenska ispitivanja na ciljnim vrstama dokazala učinkovitost proizvoda.

               (9)

               Kao što zahtijevaju smjernice, ispitivanja izbora mamaca također su dokazala da formulacija mamca nije utjecala na okus i da je sporni proizvod miševima bio ukusniji, a štakorima jednako ukusan kao i proizvod Sorkil Avoine Speciale.

               (10)

               S obzirom na gore navedene argumente, Komisija podržava zaključke ocjene koju je provela Francuska i druge države članice koje su međusobno priznale francusko odobrenje i smatra da je sporni proizvod dovoljno učinkovit u skladu s uvjetima iz članka 5. stavka 1. Direktive 98/8/EZ. Komisija stoga smatra da zahtjev Nizozemske za odbijanje odobrenja ne može biti opravdan na temelju navedenih razloga.

               (11)

               Mjere predviđene ovom Odlukom u skladu su s mišljenjem Stalnog odbora za biocidne pripravke,

         DONIJELA JE OVU ODLUKU:
   Članak 1.
   Prijedlog Nizozemske za odbijanje odobrenja koje je Francuska dala 23. veljače 2012. za proizvod naveden u Prilogu odbacuje se.
   Članak 2.
   Ova je odluka upućena Kraljevini Nizozemskoj.

      Sastavljeno u Bruxellesu 4. listopada 2013.

            Za Komisiju

         Janez POTOČNIK

            Član Komisije

      (1)  SL L 123, 24.4.1998., str. 1.

      (2)  SL L 201, 30.7.2008., str. 46.

      (3)  Vidjeti Tehničke bilješke s uputama za ocjenjivanje proizvoda. Prilozi 7. poglavlju. Vrsta proizvoda 14: Ocjenjivanje učinkovitosti rodenticidnih biocidnih proizvoda, dostupno na web-mjestu http://ihcp.jrc.ec.europa.eu/our_activities/public-health/risk_assessment_of_Biocides/doc/TNsG/TNsG_PRODUCT_EVALUATION/Revised_Appendix_Chapter_7_PT14_2009.pdf.

      (4)  Francuski referentni broj zahtjeva u Registru biocidnih proizvoda: 2010/6309/6308/FR/AA/7742. Datum odobrenja: 1. listopada 2011.

      PRILOG
      Proizvod za koji se odbacuje prijedlog Nizozemske za odbijanje odobrenja dodijeljenog u skladu s člankom 4. Direktive 98/8/EZ:

                  Naziv proizvoda u Francuskoj

                  Francuski referentni broj zahtjeva u Registru biocidnih proizvoda

                  Naziv proizvoda u Nizozemskoj

                  Nizozemski referentni broj zahtjeva u Registru biocidnih proizvoda

                  Sorkil Bloc

                  2010/6309/6327/FR/AA/7767

                  Sorkil Bloc

                  2012/6309/6327/NL/MA/31585


title: Provedbena odluka Komisije (EU) 2017/1207 оd 4. srpnja 2017. o obnovi odobrenja za stavljanje na tržište proizvoda od genetski modificiranog kukuruza MON 810 (MON-ØØ81Ø-6) na temelju Uredbe (EZ) br. 1829/2003 Europskog parlamenta i Vijeća (priopćeno pod brojem dokumenta C(2017) 4453) (Tekst značajan za EGP. )

text:
               6.7.2017

               HR

               Službeni list Europske unije

               L 173/18

         PROVEDBENA ODLUKA KOMISIJE (EU) 2017/1207
   оd 4. srpnja 2017.
   o obnovi odobrenja za stavljanje na tržište proizvoda od genetski modificiranog kukuruza MON 810 (MON-ØØ81Ø-6) na temelju Uredbe (EZ) br. 1829/2003 Europskog parlamenta i Vijeća

         (priopćeno pod brojem dokumenta C(2017) 4453)

   (Vjerodostojni su samo tekstovi na francuskom i nizozemskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 11. stavak 3. i članak 23. stavak 3.,
   budući da:

               (1)

               Dana 11. i 18. travnja 2007. trgovačko društvo Monsanto Europe S.A. podnijelo je Komisiji tri zahtjeva, u skladu s člancima 11. i 23. Uredbe (EZ) br. 1829/2003 za obnovu odobrenja postojeće hrane, sastojaka hrane i hrane za životinje proizvedenih od kukuruza MON 810, odobrenja hrane za životinje koja sadržava kukuruz MON 810 i sastoji se od njega te odobrenje kukuruza MON 810 u proizvodima koji ga sadržavaju ili se od njega sastoje te se koriste za druge namjene od hrane i hrane za životinje, kao i ostali kukuruz, uključujući uzgoj. Nakon datuma stupanja na snagu Uredbe (EZ) br. 1829/2003 ti su proizvodi prijavljeni Europskoj komisiji u skladu s člankom 8. stavkom 1. točkama (a) i (b) i člankom 20. stavkom 1. točkom (b) te Uredbe i uvršteni u registar Zajednice genetski modificirane hrane i hrane za životinje.

               (2)

               Dana 9. ožujka 2016. Monsanto Europe S.A. poslao je Komisiji pismo u kojem zahtijeva da se dio zahtjeva za uzgoj razmatra zasebno od ostatka zahtjeva. Stoga ova Odluka ne obuhvaća uporabu sjemena kukuruza MON 810 za uzgoj.

               (3)

               Stavljanje na tržište peludi proizvedene od kukuruza MON 810 odobreno je Provedbenom odlukom Komisije 2013/649/EU (2) i stoga nije obuhvaćeno ovom odlukom.

               (4)

               Europska agencija za sigurnost hrane („EFSA”) dala je 30. lipnja 2009. pozitivno mišljenje (ažurirano 30. srpnja 2009.) u skladu s člancima 6. i 18. Uredbe (EZ) br. 1829/2003. Agencija je zaključila da je genetski modificirani kukuruz MON 810, kako je opisano u zahtjevu, jednako siguran kao njegov konvencionalni dvojnik u pogledu mogućih štetnih učinaka na zdravlje ljudi i životinja te da vjerojatno neće imati negativne učinke na okoliš uzimajući u obzir planiranu uporabu (3).

               (5)

               EFSA je u svojem mišljenju razmotrila sva specifična pitanja i dvojbe država članica koji su izneseni u okviru savjetovanja s nacionalnim nadležnim tijelima, kako je predviđeno člankom 6. stavkom 4. i člankom 18. stavkom 4. Uredbe (EZ) br. 1829/2003.

               (6)

               Uzimajući u obzir navedeno, potrebno je obnoviti odobrenje za hranu i sastojke hrane koji su proizvedeni od kukuruza MON 810, s iznimkom peludi, za hranu za životinje koja sadržava ili se sastoji od ili je proizvedena od kukuruza MON 810 i za kukuruz MON 810 u proizvodima koji se od njega sastoje ili ga sadržavaju te se koriste za druge namjene od hrane ili hrane za životinje, osim uzgoja.

               (7)

               Genetski modificiranom kukuruzu MON 810 dodijeljen je jedinstveni identifikacijski kod u skladu s Uredbom Komisije (EZ) br. 65/2004 (4), u kontekstu početnog odobrenja kukuruza MON 810. Taj se jedinstveni identifikacijski kod treba nastaviti koristiti.

               (8)

               Na temelju mišljenja EFSA-e čini se da nisu potrebni posebni zahtjevi za označivanje hrane i sastojaka hrane proizvedenih od kukuruza MON 810 te hrane za životinje koja sadržava genetski modificirani kukuruz MON 810 te se sastoji ili je proizvedena od kukuruza MON 810, osim onih predviđenih člankom 13. stavkom 1. i člankom 25. stavkom 2. Uredbe (EZ) br. 1829/2003.

               (9)

               Nositelj odobrenja trebao bi podnositi godišnja izvješća o provedbi i rezultatima aktivnosti utvrđenih ovim planom praćenja. Te bi rezultate trebalo dostaviti u skladu s Odlukom Komisije 2009/770/EZ (5).

               (10)

               Mišljenje EFSA-e ne opravdava uvođenje posebnih uvjeta ili ograničenja za stavljanje na tržište i/ili za uporabu hrane i hrane za životinje i rukovanje njima, uključujući zahtjeve za nadzor nakon stavljanja na tržište.

               (11)

               Sve relevantne informacije o odobrenju proizvoda trebalo bi upisati u registar Zajednice genetski modificirane hrane i hrane za životinje, kako je predviđeno Uredbom (EZ) br. 1829/2003.

               (12)

               Stalni odbor za bilje, životinje, hranu i hranu za životinje nije dostavio mišljenje u roku koji je odredio njegov predsjednik. Ocijenilo se da je potrebno donijeti provedbeni akt te je predsjednik odbora odboru za žalbe podnio nacrt provedbenog akta na daljnje razmatranje. Odbor za žalbe nije dostavio mišljenje,

         DONIJELA JE OVU ODLUKU:
   Članak 1.
   Genetski modificirani organizam i jedinstveni identifikacijski kod
   Genetski modificiranom kukuruzu (Zea maysL.) MON 810, kako je utvrđeno točkom (b) Priloga ovoj odluci, dodjeljuje se jedinstveni identifikacijski kod MON-ØØ81Ø-6, u skladu s Uredbom (EZ) br. 65/2004.
   Članak 2.
   Obnova odobrenja
   U skladu s uvjetima iz ove odluke obnavlja se odobrenje sljedećih proizvoda:

               (a)

               hrana i sastojci hrane koji su proizvedeni od kukuruza MON-ØØ81Ø-6, osim peludi;

               (b)

               hrana za životinje koja sadržava kukuruz MON-ØØ81Ø-6, sastoji se ili je proizvedena od njega;

               (c)

               kukuruz MON-ØØ81Ø-6 u proizvodima koji ga sadržavaju ili se sastoje od njega te se koriste za druge namjene od hrane ili hrane za životinje, osim uzgoja.

         Članak 3.
   Označivanje
   Za potrebe zahtjeva označivanja iz članka 13. stavka 1. i članka 25. stavka 2. Uredbe (EZ) br. 1829/2003 te članka 4. stavka 6. Uredbe (EZ) br. 1830/2003 Europskog parlamenta i Vijeća (6)„naziv organizma” je „kukuruz”.
   Članak 4.
   Praćenje učinaka na okoliš
   1.   Nositelj odobrenja jamči uspostavu i provedbu plana praćenja učinaka na okoliš, kako je utvrđeno u točki (h) Priloga ovoj odluci.
   2.   Nositelj odobrenja Komisiji podnosi godišnja izvješća o provedbi i rezultatima aktivnosti utvrđenih planom praćenja u skladu s formatom utvrđenim Odlukom 2009/770/EZ.
   Članak 5.
   Registar Zajednice
   Informacije iz Priloga ovoj odluci upisuju se u registar Zajednice genetski modificirane hrane i hrane za životinje, kako je predviđeno člankom 28. Uredbe (EZ) br. 1829/2003.
   Članak 6.
   Nositelj odobrenja
   Nositelj odobrenja je Monsanto Europe S. A., Belgija, koji zastupa Monsanto Company, Sjedinjene Američke Države.
   Članak 7.
   Valjanost
   Ova se odluka primjenjuje u razdoblju od 10 godina od dana objave.
   Članak 8.
   Adresat
   Ova je odluka upućena trgovačkom društvu Monsanto Europe S.A., Avenue de Tervuren 270-272, B-1150 Bruxelles, Belgija.

      Sastavljeno u Bruxellesu 4. srpnja 2017.

            Za Komisiju

         Vytenis ANDRIUKAITIS

            Član Komisije

      (1)  SL L 268, 18.10.2003., str. 1.

      (2)  Provedbena odluka Komisije 2013/649/EU оd 6. studenoga 2013. o odobravanju stavljanja na tržište peluda proizvedenog od kukuruza MON 810 (MON-ØØ81Ø-6) na temelju Uredbe (EZ) br. 1829/2003 Europskog parlamenta i Vijeća (SL L 302, 13.11.2013., str. 44.).

      (3)  Znanstveno mišljenje panela o genetski modificiranim organizmima o Monsantovim zahtjevima (EFSA-GMORX-MON810) za obnovu odobrenja za daljnje stavljanje na tržište (1) postojeće hrane i sastojaka hrane proizvedenih od genetski modificiranog kukuruza otpornog na insekte MON810; (2) hrane za životinje koja se sastoji od kukuruza MON810 i/ili ga sadržava, uključujući uporabu sjemena za uzgoj; i (3) hrane i dodataka hrani za životinje te krmiva proizvedenih od kukuruza MON810, sve u skladu s Uredbom (EZ) br. 1829/2003. EFSA Journal (2009.) 1149, 1–84.

      (4)  Uredba Komisije (EZ) br. 65/2004 od 14. siječnja 2004. o uspostavi sustava za određivanje i dodjelu jedinstvenih identifikacijskih kodova za genetski modificirane organizme (SL L 10, 16.1.2004., str. 5.).

      (5)  Odluka Komisije 2009/770/EZ od 13. listopada 2009. o utvrđivanju standardnih obrazaca za izvješćivanje o rezultatima praćenja namjernog uvođenja genetski modificiranih organizama u okoliš, kao proizvoda ili u sastavu proizvoda, za potrebe stavljanja na tržište, u skladu s Direktivom 2001/18/EZ Europskog parlamenta i Vijeća (SL L 275, 21.10.2009., str. 9.).

      (6)  Uredba (EZ) br. 1830/2003 Europskog parlamenta i Vijeća od 22. rujna 2003. o sljedivosti i označivanju genetski modificiranih organizama te sljedivosti hrane i hrane za životinje proizvedene od genetski modificiranih organizama i izmjeni Direktive 2001/18/EZ (SL L 268, 18.10.2003., str. 24.).

      PRILOG
      (a)   Podnositelj zahtjeva i nositelj odobrenja:

                  Naziv

                  :

                  Monsanto Europe S.A.

                  Adresa

                  :

                  Avenue de Tervuren 270-272, B-1150 Bruxelles, Belgija

            U ime trgovačkog društva Monsanto Company – 800 N. Lindbergh Boulevard – St. Louis, Missouri 63167, Sjedinjene Američke Države.
      (b)   Opis i specifikacija proizvoda:

                  1.

                  hrana i sastojci hrane su proizvedeni od kukuruza MON-ØØ81Ø-6, osim peludi;

                  2.

                  hrana za životinje koja sadržava kukuruz MON-ØØ81Ø-6, sastoji se ili je proizvedena od njega;

                  3.

                  kukuruz MON-ØØ81Ø-6 u proizvodima koji ga sadržavaju ili se sastoje od njega te se koriste za druge namjene od hrane ili hrane za životinje, osim uzgoja.
                  Genetski modificirani kukuruz MON-ØØ81Ø-6, kako je opisano u zahtjevima, eksprimira protein Cry1Ab, dobiven iz Bacillus thuringiensis podvrste kurstaki, koji pruža zaštitu od određenih insekata nametnika iz reda Lepidoptera, uključujući kukuruznog moljca (Ostrinia nubilalis) i kukuruznu sovicu (Sesamia spp.).

            (c)   Označivanje:

      Za potrebe zahtjeva označivanja iz članka 13. stavka 1. i članka 25. stavka 2. Uredbe (EZ) br. 1829/2003 te članka 4. stavka 6. Uredbe (EZ) br. 1830/2003 „naziv organizma” je „kukuruz”;
      (d)   Metoda otkrivanja:

                  1.

                  Specifična kvantitativna metoda za otkrivanje kukuruza MON-ØØ81Ø-6 na temelju lančane reakcije s polimerazom (PCR), u stvarnom vremenu.

                  2.

                  Potvrđena od strane Saveznog instituta za procjenu rizika (BfR) u suradnji sa Zajedničkim istraživačkim centrom Europske komisije i drugim strankama te provjerena u referentnom laboratorija EU-a osnovanom na temelju Uredbe (EZ) br. 1829/2003 o genomskom DNK-u ekstrahiranom iz sjemenja kukuruza, objavljeno na http://gmo-crl.jrc.ec.europa.eu/statusofdossiers.aspx;

                  3.

                  Referentni materijal: ERM–BF413 i ERM–AD413 dostupni putem Instituta za referentne materijale i mjerenja (IRMM) u sklopu Zajedničkog istraživačkog centra (ZIC) Europske komisije na https://irmm.jrc.ec.europa.eu/rmcatalogue.

            (e)   Jedinstveni identifikacijski kôd:

      MON-ØØ81Ø-6
      (f)   Informacije koje se zahtijevaju na temelju Priloga II. Kartagenskom protokolu o biološkoj sigurnosti uz Konvenciju o biološkoj raznolikosti:

      [Mehanizam za razmjenu obavijesti o biološkoj sigurnosti, broj evidencijske oznake: objavljuje se u registru Zajednice genetski modificirane hrane i hrane za životinje nakon službene obavijesti].
      (g)   Uvjeti ili ograničenja za stavljanje na tržište proizvoda, njihovu uporabu odnosno rukovanje njima:

      Nije potrebno.
      (h)   Plan praćenja učinaka na okoliš:

      Plan praćenja učinaka na okoliš u skladu s Prilogom VII. Direktivi 2001/18/EZ.
      [Poveznica: plan se objavljuje u registru Zajednice genetski modificirane hrane i hrane za životinje]
      (i)   Zahtjevi za nadzorom uporabe hrane u ljudskoj prehrani nakon stavljanja na tržište:

      Nije potrebno.

         Napomena: S vremenom će možda biti potrebno izmijeniti poveznice na relevantne dokumente. Te će se izmjene učiniti javno dostupnima ažuriranjem registra Zajednice genetski modificirane hrane i hrane za životinje.


title: Provedbena odluka Vijeća 2014/678/ZVSP od 26. rujna 2014. o provedbi Odluke 2013/255/ZVSP o mjerama ograničavanja protiv Sirije

text:
               27.9.2014

               HR

               Službeni list Europske unije

               L 283/59

         PROVEDBENA ODLUKA VIJEĆA 2014/678/ZVSP
   od 26. rujna 2014.
   o provedbi Odluke 2013/255/ZVSP o mjerama ograničavanja protiv Sirije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2013/255/ZVSP od 31. svibnja 2013. o mjerama ograničavanja protiv Sirije (1), a posebno njezin članak 30. stavak 1.,
   budući da:

               (1)

               Vijeće je 31. svibnja 2013. donijelo Odluku 2013/255/ZVSP.

               (2)

               Sud Europske unije je presudom od 16. srpnja 2014. u predmetu T-572/11 poništio odluku Vijeća o uvrštavanju Samira Hassana na popis osoba i subjekata koji podliježu mjerama ograničavanja navedenom u Prilogu I. Odluci Vijeća 2013/255/ZVSP.

               (3)

               Na temelju novog obrazloženja Samira Hassana bi trebalo ponovo uvrstiti na popis osoba i subjekata koji podliježu mjerama ograničavanja.

               (4)

               Nadalje, trebalo bi ažurirati informacije koje se odnose na dva subjekta navedena u Prilogu I. Odluci 2013/255/ZVSP.

               (5)

               Odluku 2013/255/ZVSP bi stoga trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Prilog I. Odluci 2013/255/ZVSP mijenja se kako je navedeno u prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 26. rujna 2014.

            Za Vijeće

            Predsjednik

         S. GOZI

      (1)  SL L 147, 1.6.2013., str. 14.

      PRILOG

                  1.

                  Na popis fizičkih i pravnih osoba naveden u odjeljku A Priloga I. Odluci 2013/255/ZVSP umeće se sljedeću osobu:

                              Ime

                              Identifikacijske informacije

                              Razlozi

                              Datum uvrštenja

                              „48.

                           Samir (
                                 ) Hassan (
                                 )

                              Samir Hassan je poznat poslovni čovjek koji je blizak ključnim osobama sirijskog režima, kao što su Rami Makhlouf i Issam Anbouba; on je od ožujka 2014. potpredsjednik bilateralnih poslovnih vijeća zadužen za Rusiju nakon što ga je na taj položaj imenovao ministar gospodarstva Khodr Orfali. Osim toga, novčanim donacijama potpomaže ratne napore režima. Samir Hassan je, u skladu s navedenim, povezan s osobama koje ostvaruju korist od režima ili taj režim podupiru te on pruža potporu sirijskom režimu i od njega ostvaruje korist.

                              27.9.2014.”

                  2.

                  Unosi koje se odnose na dolje navedene subjekte, kako je navedeno u odjeljku B Priloga I. Odluci 2013/255/ZVSP, zamjenjuju se sljedećim unosima:

                              Naziv

                              Identifikacijske informacije

                              Razlozi

                              Datum uvrštenja

                              „54.

                              Overseas Petroleum Trading alias: ‚Overseas Petroleum Trading SAL (Off-Shore)’ alias: ‚Overseas Petroleum Company’

                              Dunant Street, Snoubra Sector, Beirut, Lebanon.

                              Pruža potporu sirijskom režimu te ostvaruje korist od režima putem organiziranja tajnih pošiljki nafte sirijskom režimu.

                              23.7.2014.

                              55.

                              Tri-Ocean Trading alias Tri-Ocean Energy

                              35b Saray El Maadi Tower, Corniche El Nile, Cairo, Egypt, Postal Code 11431 P.O. Box: 1313 Maadi

                              Pruža potporu sirijskom režimu te ostvaruje korist od režima putem organiziranja tajnih pošiljki nafte sirijskom režimu.

                              23.7.2014.”


title: Council Implementing Decision (EU) 2015/1182 of 17 July 2015 approving the adjustment programme of Greece

text:
               18.7.2015

               EN

               Službeni list Europske unije

               L 192/19

         COUNCIL IMPLEMENTING DECISION (EU) 2015/1182
   of 17 July 2015
   approving the adjustment programme of Greece
   THE COUNCIL OF THE EUROPEAN UNION,
   Having regard to the Treaty on the Functioning of the European Union,
   Having regard to Regulation (EU) No 472/2013 of the European Parliament and of the Council of 21 May 2013 on the strengthening of economic and budgetary surveillance of Member States in the euro area experiencing or threatened with serious difficulties with respect to their financial stability (1), and in particular Article 7(2) thereof,
   Having regard to the proposal from the European Commission,
   Whereas:

               (1)

               Regulation (EU) No 472/2013 sets rules for the approval of a macro-economic adjustment programme for a Member State in receipt of financial assistance, including from the European Financial Stabilisation Mechanism (EFSM). These rules need to be consistent with the provisions of Council Regulation (EU) No 407/2010 (2) establishing the EFSM.

               (2)

               Greece has been granted financial assistance from the EFSM by Council Implementing Decision (EU) 2015/1181 (3) on granting short-term Union financial assistance to Greece.

               (3)

               For reasons of consistency, the approval of the macroeconomic adjustment programme for Greece under Regulation (EU) No 472/2013 should be done by reference to the relevant provisions of Implementing Decision (EU) 2015/1181,

         HAS ADOPTED THIS DECISION:
   Article 1
   The measures specified in Article 3(3) of Implementing Decision (EU) 2015/1181 to be taken by Greece as part of its adjustment programme are hereby approved.
   Article 2
   This Decision shall take effect upon the date of its notification.
   Article 3
   This Decision is addressed to the Hellenic Republic.
   Article 4
   This Decision shall be published in the Official Journal of the European Union.

      Done at Brussels, 17 July 2015.

            For the Council

            The President

         J. ASSELBORN

      (1)  OJ L 140, 27.5.2013, p. 1.

      (2)  Council Regulation (EU) No 407/2010 of 11 May 2010 establishing a European financial stabilisation mechanism (OJ L 118, 12.5.2010, p. 1).

      (3)  See page 15 of this Official Journal.


title: 2014/796/EU: Provedbena odluka Vijeća od 7. studenoga 2014. kojom se Republici Latviji odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost

text:
               15.11.2014

               HR

               Službeni list Europske unije

               L 330/46

         PROVEDBENA ODLUKA VIJEĆA
   od 7. studenoga 2014.
   kojom se Republici Latviji odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost

      (2014/796/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1) (Direktiva o PDV-u), a posebno njezin članak 395. stavak 1.,
   uzimajući u obzir prijedlog Europske komisije,
   budući da:

               (1)

               Latvija je pismom evidentiranim u glavnom tajništvu Komisije 1. srpnja 2014. zatražila odobrenje za mjeru kojom se odstupa od članka 287. točke 10. Direktive o PDV-u kako bi izuzela određene porezne obveznike čiji godišnji promet ne prelazi 50 000 EUR („mjera”). Tom bi mjerom navedeni porezni obveznici bili oslobođeni određenih ili svih obveza u vezi s porezom na dodanu vrijednost (PDV) iz glave XI. poglavlja od 2. do 6. Direktive o PDV-u. Takva je mjera već bila odobrena Latviji Provedbenom odlukom Vijeća 2010/584/EU (2) koja je istekla 31. prosinca 2013.

               (2)

               Komisija je pismom od 7. kolovoza 2014. obavijestila ostale države članice o zahtjevu Latvije. Komisija je pismom od 11. kolovoza 2014. obavijestila Latviju da ima sve informacije potrebne za razmatranje zahtjeva.

               (3)

               Na temelju glave XII. Direktive o PDV-u države članice već mogu primjenjivati posebne odredbe za mala poduzeća. Navedenom mjerom odstupa se od glave XII. Direktive o PDV-u samo utoliko što je prag godišnjeg prometa poreznog obveznika za te posebne odredbe viši od onoga koji je trenutačno dopušten za Latviju u skladu s člankom 287. točkom 10. Direktive o PDV-u, a koji iznosi 17 200 EUR.

               (4)

               Viši prag za posebne odredbe jest mjera pojednostavnjenja jer može znatno smanjiti obveze najmanjih poslovnih subjekata u vezi s PDV-om dok takve posebne odredbe nisu obvezne za porezne obveznike i dopuštaju poslovnim subjektima da se odluče za uobičajene odredbe o PDV-u.

               (5)

               Prema informacijama koje je dostavila Latvija, odstupanje će imati zanemariv utjecaj na ukupni iznos poreznog prihoda prikupljen u fazi konačne potrošnje.

               (6)

               Odstupanje ne utječe na vlastita sredstva Unije koja proizlaze iz PDV-a,

         DONIJELO JE OVU ODLUKU:
   Članak 1.
   Odstupajući od članka 287. točke 10. Direktive 2006/112/EZ, Republici Latviji odobrava se da izuzme od plaćanja PDV-a porezne obveznike čiji godišnji promet ne prelazi 50 000 EUR.
   Članak 2.
   Ova Odluka proizvodi učinke od dana priopćenja.
   Primjenjuje se do 31. prosinca 2017.
   Članak 3.
   Ova je Odluka upućena Republici Latviji.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  SL L 347, 11.12.2006., str. 1.

      (2)  Provedbena Odluka Vijeća 2010/584/EU od 27. rujna 2010. kojom se Republici Latviji odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 256, 30.9.2010., str. 29.).